Dala_FM news - March 14, 2021 -  1pm

﻿
Evaluation Only. Created with Aspose.Words. Copyright 2003-2022 Aspose Pty Ltd.
1PM DALA FM NEWS 14TH MARCH 2021
HEADLINE
NATIONAL
RAILA 
OGAI MAR ODM MOLUOR RAILA ODINGA OLERO NI NGIMANE NI KAMA KARE BANG’ KANYOCHA OYUDE GI TUO MAR CORONA.
ETIPO MA OKETO EMBUI MAGE MAG TWITTER KOD FACEBOOK, MOLUOR ODINGA ONE KATIMO ORAKO MAG RIEYO LECHE E DALANE MAN BUORE NAIROBI BANG’ KANE OSEGOLE EOD THIETH.
ETIPO ONOGO, MOLUOR ODINGA ONYISO MORNE KALUWORE GI NGIMANE MA OLERO NI NIKAMA KARE.
MAE E TIPONO MA OLOSE GI NYARE, WINNIE ODINGA.
INSERT: RAILA
BBI
OGANDA JOKENYA OJIW OMED SIRO BBI.
GOVERNOR MA KAKAMEGA MIGOSI WYCLIFE OPARANYA OLERO NI BBI EMABIRO KONYO OGANDA JOKENYA KA ONYISOGI GIBI GISIR BBI E OMBULU MAR PARO.
KOLOSO BUTERE, OPARANYA OLERO NI BBI BIRO TERO PESA IR JOPINY KENDO BIRO KONYO RTING’O MALO WECHE MAG DONGRUOK.
BENDE OLERO NI MOSRUOK MANE OBEDO EKIND KER UHURU KENYATTA KOD OGAI MAR ODM MOLUOR RAILA OSEKELO KUE KOD DONGRUOK EPACHOKA.

MACH
MACH OWANG’O MIER MAG FAMILIA 8 EGWENG’ MA KASINO, MOLO E COUNTY MA NAKURU.
GIMANE OKELO MASIRA MAR MACH MAKAMANO NYAKA SANI POK OYANGI.
MACH MAKAMANO NE OCHAKORE EOT MORO MAR BAO KAPOK OLANDORE KENDO WANG’O UDI MAMOKO MAN MACHIEGNI.
JOGO MA UTGI OWANG’ EMASIRANO YUAGO LAL MADUONG’ MAGIYUDO.
JOGO MANE OYUORO EKONYO NEGO MACH NE OYAKO MOKO KUOM MWANDU EKINDE MASIRANO.
JOGWENG’NO OKUAYO TEND COUNTY MA NAKURU ONYIEWNEGI NYAMBURKO MANYALO KONYO ENEGO MACH.
CORONA 
JODOLO E NYANZA OKUAYO PINY OWACHO ODEWGI ETIELO MOKUONGO MAR CHIWO CHANJO MAR CORONA.
JODOLOGO OLERO NI GIROMO GI JI MATHOTH EKINDE MAGIDOLO KENDO BER ODEWGI EKINDENI MA ICHIWO CHANJO MAR CORONA.
PASTOR NICHOLAS ONDIEK EN JADOLO MAR RUE HOLYGHOST CHURCH OF EAST AFRICA.
JADOLO ONDIEK OLOSO E ALEGO USONGA SUB-COUNTY ORUAKO CHIKE MANYOCHA OLAND MAG KEDO GI TUO MAR CORONA KA ONYISO JOPINY OLU CHIKEGO.
JADOLO MADUONG’ MAR KANISANO JOEL OFUNA OGWIRE OKUAYO CHANG MAPIYO NE OGAI MAR ODM MOLUOR RAILA ODINGA MANYOCHA OYUD GI TUO MAR CORONA.
NDARA
JOPINY E GWENGE MAG OYANI E URIRI SUB-COUNTY ONYIS OBED KOD HORUOK SANI MA KAMBI CHINA LOSO APAYA MAKADHO E GWENGEGO KOCHOMO MIGORI.
JOPINY EGWENGEGO ONYIS KIK MONJ KATA YAW TULO GI JORIEMBO MAG KAMBINO KALUWORE GI MASICHE MAG APAYA MA LOCHE MAGERO APAYA OSEBEDO KAKELO KONO KENDO OSEWEYO JI 2 KA OTHO.
JATEND OBILA MA URIRI MIGOSI PETER NJOROGE OLERO NI GISEBAGO ROMO GI TEND KAMBINO MAR CHINA MONDO ONE KAKA NYALO LOSO GI DEREPE MAGGI ORIEMB MAKARE.
ICH MA CHON
MOKO KUOM OJENDE E KOJWACH WARD E RACHUONYO EAST SUB-COUNTY OCHAKO CHIENRO MAR PUONJO ROWERE MANYIRI RACH GAMO REMO KAPOD GITINDO.
KAOKADHO ERIWRUOK MAR WHEELS OF HOPE, ROWEREGO BENDE KEDO GIWECHE KENY MOMONDO EGWENGEGO KAKA YOR NENO NI NYITHINDO MANYIRI OTIEKO SCHOOL.
WYCLIFE OCHOLA EN JATAA TIJE E RIWRUOKNO.
CHIENRONO OSIR GI RUOTH MA KOJWACH EAST MA OLERO NI OBIRO KONYO ENENO NI NYITHINDO MANYIRI ORITO MAKARE KENDO OK GIDONJ E KENY KOD IYE MOMONDO.


INTERNATIONAL
PINY SOMALIA ONYIS OLUONG YIERO MADUONG’ KAKA NEGISECHANO. 
DUOL MAR ARITA EBUO PINY MANGIMA, UN SECURITY COUNCIL OLERO NI DEKO MAR SOMALIA LUONGO YIERO MAKAMANO KIDEK NJAWO WECHE KUE EPINYNO.
DUOLNO ONYISO TEND PINY SOMALIA OBAG YIERO DWE MAR 9 KAKA NE OSECHAN MAONGE DOK CHIEN.





Created with an evaluation copy of Aspose.Words. To discover the full versions of our APIs please visit: https://products.aspose.com/words/